CELEX: C2005/315/01
Language: el
Date: 2005-12-10 00:00:00
Title: Απόφαση του Δικαστηρίου (πρώτο τμήμα), της  15ης Σεπτεμβρίου 2005 , στην υπόθεση C-464/02: Επιτροπή των Ευρωπαϊκών Κοινοτήτων κατά Βασιλείου της Δανίας (Παράβαση κράτους μέλους — Ελεύθερη κυκλοφορία των εργαζομένων — Αυτοκίνητα οχήματα — Θέση στη διάθεση του εργαζομένου εκ μέρους του εργοδότη — Όχημα ταξινομημένο στο κράτος μέλος του εργοδότη — Εργαζόμενος κατοικών σε άλλο κράτος μέλος — Φορολόγηση του αυτοκίνητου οχήματος)

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 15ης Σεπτεμβρίου 2005
   στην υπόθεση C-464/02: Επιτροπή των Ευρωπαϊκών Κοινοτήτων κατά Βασιλείου της Δανίας (1)
   
   (Παράβαση κράτους μέλους - Ελεύθερη κυκλοφορία των εργαζομένων - Αυτοκίνητα οχήματα - Θέση στη διάθεση του εργαζομένου εκ μέρους του εργοδότη - Όχημα ταξινομημένο στο κράτος μέλος του εργοδότη - Εργαζόμενος κατοικών σε άλλο κράτος μέλος - Φορολόγηση του αυτοκίνητου οχήματος)
   (2005/C 315/01)
   Γλώσσα διαδικασίας: η δανική
   Στην υπόθεση C-464/02, με αντικείμενο προσφυγή του άρθρου 226 ΕΚ λόγω παραβάσεως, η οποία ασκήθηκε στις 23 Δεκεμβρίου 2002, Επιτροπή των Ευρωπαϊκών Κοινοτήτων (εκπρόσωποι: N. B. Rasmussen και D. Martin) κατά Βασιλείου της Δανίας (εκπρόσωπος: J. Molde), υποστηριζόμενου από τη Δημοκρατία της Φινλανδίας (εκπρόσωπος: T. Pynnä), το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, N. Colneric (εισηγήτρια), K. Schiemann, E. Juhász και E. Levits, δικαστές, γενικός εισαγγελέας: F. G. Jacobs, γραμματέας: H. von Holstein, βοηθός γραμματέας, εξέδωσε στις 15 Σεπτεμβρίου 2005 απόφαση με το ακόλουθο διατακτικό:
   
               1.
            
            
               Το Βασίλειο της Δανίας,
               
                           —
                        
                        
                           καθόσον η νομοθεσία και η διοικητική πρακτική του δεν επιτρέπουν στους εργαζομένους που κατοικούν στη Δανία και απασχολούνται σε άλλο κράτος μέλος σε εργασία που δεν αποτελεί την κύρια δραστηριότητά τους να χρησιμοποιούν για επαγγελματικούς και ιδιωτικούς σκοπούς αυτοκίνητο της εταιρίας ταξινομημένο στο άλλο αυτό κράτος μέλος, όπου είναι εγκατεστημένη η επιχείρηση του εργοδότη τους, και
                        
                     
                           —
                        
                        
                           καθόσον η νομοθεσία και η διοικητική πρακτική του δεν επιτρέπουν στους εργαζομένους που κατοικούν στη Δανία και απασχολούνται σε άλλο κράτος μέλος να χρησιμοποιούν είτε για αμιγώς επαγγελματικούς είτε για επαγγελματικούς και ιδιωτικούς σκοπούς όχημα της εταιρίας ταξινομημένο στο άλλο αυτό κράτος μέλος, στο οποίο ο εργοδότης τους έχει την εταιρική του έδρα ή την κύρια εγκατάστασή του, όταν το όχημα ούτε προορίζεται να χρησιμοποιηθεί κυρίως στη Δανία κατά τρόπο μόνιμο ούτε χρησιμοποιείται στην πραγματικότητα κατ' αυτόν τον τρόπο, παρά μόνον υπό την προϋπόθεση ότι η απασχόληση σε αυτό τον εργοδότη αποτελεί την κύρια δραστηριότητά τους και ότι καταβάλλεται τέλος για το όχημα αυτό,
                        
                     παρέβη τις υποχρεώσεις που υπέχει από το άρθρο 39 ΕΚ.
            
         
               2.
            
            
               Απορρίπτει την προσφυγή κατά τα λοιπά.
            
         
               3.
            
            
               Κάθε διάδικος φέρει τα δικαστικά του έξοδα.
            
         
               4.
            
            
               Η Δημοκρατία της Φινλανδίας φέρει τα δικαστικά της έξοδα.
            
         
      (1)  ΕΕ C 44 της 22.2.2003.